KIRJALLINEN KYSYMYS E-3797/02 esittäjä(t): Christos Folias (PPE-DE) komissiolle. Egnatia-valtaväylää koskevat tutkimukset.



Virallinen lehti nro 192 E , 14/08/2003 s. 0139 - 0140



KIRJALLINEN KYSYMYS E-3797/02 esittäjä(t): Christos Folias (PPE-DE) komissiolle (7. tammikuuta 2003) Aihe: Egnatia-valtaväylää koskevat tutkimukset Tiedetään, kuinka tärkeä Egnatia-väylä on Pohjois-Kreikalle ja yhdessä vertikaalisten tieliikenneakselien kanssa kaikkien Balkanin naapurivaltioiden yhteistyölle ja edistykselle. Tässä tarkoituksessa komissio rahoittaa Euroopan laajuisten liikenneverkkojen puitteissa hanketta PP701 Egnatia-väylä tekniset tutkimukset 30 miljoonalla eurolla kaudella 20012003. 1. Mitkä osat pääväylästä tai vertikaalisista akseleista on tutkittu? 2. Montako sopimusta Egnatia-yhtiö on allekirjoittanut ja mitä sopimuksia? Millä menettelyllä näiden tutkimusten toimeksianto on tapahtunut? Noudatettiinko julkisia hankintoja koskevaa menettelyä vai ei? 3. Milloin kukin tutkimussopimuksista allekirjoitettiin, keiden urakoitsijoiden kanssa, millä toteutusaikataululla, millä kustannusarviolla, mikä oli näiden tutkimusten fyysinen kohde ja missä vaiheessa kunkin tutkimuksen valmistuminen on? 4. Paljonko varatuista 30 miljoonasta eurosta on tähän mennessä maksettu? 5. Kuinka komissio aikoo edistää Egnatia-väylän ja sen vertikaalisten akselien valmistumista ja missä aikarajoissa? Loyola de Palacion komission puolesta antama vastaus (13. helmikuuta 2003) Ensisijainen hanke (PP) 701, johon parlamentin jäsen viittaa, on osa komission 19. syyskuuta 2001 hyväksymää monivuotista ohjeellista ohjelmaa, jossa osoitetaan tutkimuksiin ja teknisiin tukitoimiin 30 miljoonaa euroa kaudella 20012006 ensisijaisen hankkeen nro 7 (PATHE-Egnatia) Egnatiaa koskevaan osaan. Hanke on osa Euroopan laajuista liikenneverkkoa. Tukimäärä on ohjeellinen. Ne pääväylän osat tai vertikaaliset akselit, jotka on tutkittu PP 701 -hankkeen puitteissa, on ilmoitettu 30. marraskuuta 2001 tehdyssä päätöksessä C(2001) 3898/10, josta toimitetaan jäljennös sekä suoraan kysyjälle että parlamentin pääsihteeristölle. Egnatia Odos S.A. -yhtiön kanssa allekirjoitetut sopimukset koskevat hankkeen kaikkia vaiheita varten tehtäviä tutkimuksia, ympäristönäkökohtiin liittyviä ja teknisiä tutkimuksia sekä tämän reitin eri osien rakentamiseen liittyviä tutkimuksia. Egnatia Odos S.A. -yhtiön toimittamien tietojen mukaan: - Hankkeen PP 701 puitteissa on allekirjoitettu vuoden 2001 loppuun saakka 170 sopimusta. - Sopimukset on tehty tarjouskilpailun perusteella kansallista ja yhteisön lainsäädäntöä noudattaen. Sopimuksiin liittyvät tiedot allekirjoituspäivä, kohde, toteutusaikataulu, lukuun ottamatta sopimuksen tekijöiden nimiä, joita ei yleensä ilmoiteta komissiolle on annettu taulukossa, jonka Egnatia Odos S.A. on toimittanut yhdessä 30. marraskuuta 2001 tehdyn päätöksen C(2001) 3898/10 mukaisesti laaditun tilanneselvityksen kanssa. Myös taulukosta toimitetaan jäljennös sekä suoraan kysyjälle että parlamentin pääsihteeristölle. Vuosina 2001 ja 2002 maksetut määrät ovat 9 250 000 euroa, eli 30,8 % 30 miljoonan määrärahasta. Yhteisön tukikehyksessä Kreikkaa varten vuosiksi 20002006 on varattu Egnatian moottoritien ja sen vertikaalisten akselien rakentamiseen merkittävä määrä rahoitustukea sekä Euroopan aluekehitysrahastosta että koheesiorahastosta. Egnatian pääväylän rakentamiseen on varattu 1 150 miljoonaa euroa tukea, ja noin 300 miljoonaa euroa tukea on varattu niiden vertikaalisten akselien rakentamiseen, jotka yhdistävät Egnatian Kreikan rajoihin neljän muun valtion kanssa. Kreikkaa varten oli myönnetty myös vuosille 19941999 760 miljoonaa euroa yhteisön tukikehyksestä ja koheesiorahastosta Egnatian pääväylän rakentamiseen. Euroopan investointipankki on myöntänyt Kreikalle viimeisten viiden vuoden aikana 1 500 miljoona euroa lainaa Egnatian moottoritien rahoittamiseen. Kreikan viranomaiset ovat ilmoittaneet komissiolle, että Egnatian uudesta moottoritiestä on jo valmiina ja käytössä 153 kilometriä ja että vuoden 2002 loppuun mennessä saadaan valmiiksi ja käyttöön 150 kilometriä lisää. Samassa Kreikan viranomaisten lausunnossa arvioitiin myös, että vuoden 2005 loppuun mennessä pitäisi yhteisön varoilla yhteisrahoitetusta Egnatian moottoritiestä olla valmiina ja käytössä 530 kilometriä.